ਕਲੀਮ ਉਸਮਾਨੀ
ਕਲੀਮ ਉਸਮਾਨੀ (ਜਨਮ ਇਹਤਿਸ਼ਾਮ ਇਲਾਹੀ ; 28 ਫਰਵਰੀ 1928 – 28 ਅਗਸਤ 2000) ਇੱਕ ਪਾਕਿਸਤਾਨੀ ਉਰਦੂ ਕਵੀ ਸੀ ਜਿਸਨੇ ਗ਼ਜ਼ਲਾਂ, ਨਾਅਤ, ਦੇਸ਼ ਭਗਤੀ ਦੇ ਗੀਤ ਅਤੇ 37 ਉਰਦੂ ਫਿਲਮਾਂ ਲਈ ਸੌ ਤੋਂ ਵੱਧ ਗੀਤ ਲਿਖੇ। ਉਸਨੇ 1973 ਅਤੇ 1978 ਵਿੱਚ 'ਸਰਬੋਤਮ ਗੀਤਕਾਰ' ਵਜੋਂ 2 ਨਿਗਾਰ ਅਵਾਰਡ ਜਿੱਤੇ ਅਤੇ ਇੱਕ ਗੀਤਕਾਰ ਵਜੋਂ ਆਪਣੀ ਪਛਾਣ ਬਣਾ ਲਈ। ਉਸਨੇ ਪਾਕਿਸਤਾਨ ਟੈਲੀਵਿਜ਼ਨ ਕਾਰਪੋਰੇਸ਼ਨ ਅਤੇ ਰੇਡੀਓ ਪਾਕਿਸਤਾਨ ਵਿੱਚ ਕੰਮ ਕਰਨ ਤੋਂ ਇਲਾਵਾ ਪਾਕਿਸਤਾਨੀ ਫਿਲਮਾਂ ਲਈ ਕੰਮ ਕੀਤਾ ਅਤੇ ਇਸ ਦੌਰਾਨ ਉਸਨੇ ਉਰਦੂ ਫਿਲਮਾਂ ਲਈ ਗੀਤ ਲਿਖੇ। ਕਲੀਮ ਉਸਮਾਨੀ ਦਾ ਜਨਮ ਇਹਤਿਸ਼ਾਮ ਇਲਾਹੀ ਸਹਾਰਨਪੁਰ, ਬ੍ਰਿਟਿਸ਼ ਭਾਰਤ ਵਿੱਚ 28 ਫਰਵਰੀ 1928 ਨੂੰ ਸ਼ਬੀਰ ਅਹਿਮਦ ਉਸਮਾਨੀ ਦੇ ਪਰਿਵਾਰ ਵਿੱਚ ਹੋਇਆ ਸੀ। ਭਾਰਤੀ ਉਪ ਮਹਾਂਦੀਪ ਦੀ ਵੰਡ ਤੋਂ ਬਾਅਦ, ਉਹ ਪਾਕਿਸਤਾਨ ਚਲਾ ਗਿਆ ਅਤੇ ਲਾਹੌਰ ਸ਼ਹਿਰ ਵਿੱਚ ਆਪਣਾ ਜੀਵਨ ਬਤੀਤ ਕੀਤਾ।